


                                               ANEXA NR.1 LA HCL_____/________

                     ACTUL CONSTITUTIV – CADRU 

AL ASOCIAŢIEI DE DEZVOLTARE INTERCOMUNITARĂ DE UTILITĂŢI PUBLICE

                                 PENTRU SERVICIILE DE SALUBRIZARE

              “Asociaţia de Dezvoltare Intercomunitară de Deşeuri Timiş”(ADID TIMIŞ)

I.Asociaţii : 

1.Judeţul Timiş  prin Consiliul Judeţean Timiş,cu sediul în Timişoara,Bv.Revoluţiei din 1989 nr.17/A Et.3,cam.303 judeţul Timiş,cod                  reprezentat de Ostaficiuc Constantin , în calitate de preşedinte al Consiliului Judeţean Timiş legal împuternicit în acest scop prin Hotărârea Consiliului Judeţean Timiş nr.​​                    din              2008 ;
2.Municipiile ………………………………….

3.Oraşele………………………………………

4.Comunele…………………………………….

denumiţi colectiv “Asociaţii” şi individual “Asociatul”

s-au asociat şi au înfiinţat  Asociaţia de Dezvoltare Intercomunitară de utilităţi publice pentru serviciile de salubrizare “ADID” ( denumită în continuare “Asociaţia” ) în conformitate cu prevederile Legii administraţiei publice locale nr.215/2001,republicată, cu modificările ulterioare,ale Legii serviciilor comunitare de utilităţi publice nr.51/2006, cu modificările şi completările ulterioare,ale Legii nr.426/2001 pentru aprobarea Ordonanţei de Urgenţă nr.78/2000 privind regimul deşeurilor,Legii nr.101/2006 a serviciului de salubrizare a localităţilor,Legii nr.515/2002 pentru aprobarea Ordonanţei Guvernului nr.21/2002 privind gospodărirea localităţilor urbane şi rurale,precum şi ale Ordonanţei Guvernului nr.26/2000 cu privire la asociaţii şi fundaţii,aprobată cu modificări şi completari prin Legea nr.246/2005.
II.    DENUMIREA
Denumirea Asociaţiei este “Asociaţia de Dezvoltare Intercomunitară de Deşeuri Timiş”(ADID TIMIŞ) ,conform dovezii nr.65482 din 15.09.2008 ,eliberată de Ministerul Justiţiei,privind disponibilitatea denumirii.

III.   SEDIUL

Sediul Asociaţiei este în România ,municipiul Timişoara,Bv.Revoluţiei din 1989 nr.17/A, Et.3, cam.303 , judeţul Timiş .

IV.    DURATA
Asociaţia este constituită pe o durată nedeterminată,începând cu data înscrierii sale în Registrul asociaţiilor şi fundaţiilor,aflat la Grefa Judecătoriei Timişoara .

V.    VOINŢA DE ASOCIERE / SCOPUL ASOCIAŢIEI
(1) Prin semnarea prezentului act constitutiv ,asociaţii îşi exprimă voinţa de a se asocia în cadrul Asociaţiei „ADID” constituită în scopul înfiinţării ,organizării ,reglementării, finanţării, exploatării ,monitorizării şi gestionării în comun a serviciilor de salubrizare(denumit în continuare „Serviciul”) , pe raza de competenţă a unităţilor administrativ-teritoriale membre ,precum şi realizarea în comun a unor proiecte de investiţii publice de interes zonal sau regional destinate înfiinţării ,modernizării şi/sau dezvoltării ,după caz ,a sistemelor de utilităţi publice aferente Serviciului pe baza strategiei de dezvoltare a acestuia .

(2) Forma de gestiune a Serviciului va fi gestiunea delegată ,care se va realiza în baza mai multor contracte de delegare a gestiunii,atribuite operatorului conform prevederilor Legii nr.51/2006, cu modificările şi completările ulterioare ,şi ale legilor speciale aplicabile .  
VI.     PATRIMONIUL INIŢIAL
(1)Patrimoniul iniţial al Asociaţiei este de ……………….,constituit din contribuţia în numerar şi/sau în natură a Asociaţilor ,după cum urmează :

· ……………………………………..

· ……………………………………..

· ……………………………………..

· ……………………………………..

(2) Patrimoniul iniţial al Asociaţiei include şi dreptul de folosinţă , pe termen limitat a următoarelor bunuri aparţinând domeniului public şi/sau privat al asociaţilor ,altele decât bunurile ce compun sistemele publice aferente Serviciului :
                - ……………………………..

                - ……………………………..

                - ……………………………..

(3) Sursele de venit ale Asociaţiei sunt următoarele :

a) Contribuţiilor Asociaţilor la formarea patrimoniului iniţial , cotizaţiile Asociaţilor şi alte contribuţii  de la bugetele locale ale unităţilor administrativ-teritoriale membre;

b)  Dobânzile rezultate din plasarea sumelor disponibile ,în condiţiile legii;
c)  Donaţii ,sponsorizări sau legate ;

d)  Orice alte surse de venituri prevăzute de lege sau de statutul Asociaţiei .

(4) Asociaţia nu are calitate de operator şi nu va desfăşura activităţi economice.

VII.   PRIMELE ORGANE DE CONDUCERE ,ADMINISTATIVE ŞI DE CONTROL

   Conducerea Asociaţiei 
Adunarea Generală este organul de conducere al Asociaţiei, format din toţi reprezentanţii Asociaţilor ,desemnaţi prin hotărâre a autorităţilor deliberative ale acestora,care vor fi primarii pentru municipii,comune şi preşedintele Consiliului Judeţean Timiş sau înlocuitorii acestora împuterniciţi conform art.21(8) din Statutul Asociaţiei .
Sunt numiţi în calitate de membri ai primei adunări generale:

· Dl. Ostaficiuc Constantin ,reprezentant al Judeţului Timiş;

· …………………………………………………………….

· …………………………………………………………….

· …………………………………………………………….

Adunarea Generală alege dintre membrii săi  Preşedintele  Asociaţiei  care are atribuţiile prevăzute în Statutul Asociaţiei şi care reprezintă Asociaţia în raporturile cu terţii,cu excepţia situaţiilor în care se prevede expres altfel.

  
Administrarea Asociaţiei
Consiliul Director este organul executiv de conducere al Asociaţiei ,format din preşedintele Asociaţiei şi încă doi membri numiţi de Adunarea Generală,pe o perioadă de 3 ani. Componenţa Consiliului Director va asigura cât mai bine reprezentativitatea în cadrul acestui organ a tuturor membrilor Asociaţiei,utilizând principiul reprezentării prin rotaţie .
Sunt numiţi în calitate de membri ai primului Consiliu Director :
· ………………………………………… - Preşedintele Asociaţiei

· …………………………………………

· …………………………………………

               Controlul Financiar al Asociaţiei 
Controlul Financiar Intern al Asociaţiei este asigurat de o comisie de cenzori formată din 3 membri numiţi de Adunarea Generală pentru o perioadă de 3 (trei) ani ,cu posibilitatea prelungirii .

Primii membri ai Comisiei de cenzori a Asociaţiei sunt :

- Dl./ D-na …………………cetăţean român,născut(ă) la data de …………,cu domiciliul în…………………,titular(ă) al / a B.I./C.I. seria …nr. …………….eliberat(ă) de ………….la data de ……….. 
- Dl./ D-na …………………cetăţean român,născut(ă) la data de …………,cu domiciliul în…………………,titular(ă) al / a B.I./C.I. seria …nr. …………….eliberat(ă) de ………….la data de ……….. 
- Dl./ D-na …………………cetăţean român,născut(ă) la data de …………,cu domiciliul în…………………,titular(ă) al / a B.I./C.I. seria …nr. …………….eliberat(ă) de ………….la data de ……….. 
VIII.  Pentru desfăşurarea procedurilor de dobândire a personalităţii juridice se împuterniceşte  Dl. ……………..cetăţean ………….domiciliat în …………..titular B.I./ C.I. seria ……….nr. …………eliberat(ă) de ………,la data de ………,sau orice persoană pe care mandatarul şi-o va substitui .
Prezentul act constitutiv a fost redactat în ………….(…………) exemplare originale ,azi data autentificării.

ASOCIAŢII:
Ştampila

1.Judeţul Timiş 
Prin preşedintele Consiliului Judeţean Timiş  - Ostaficiuc Constantin 

---------------------------------------------     



                                               ANEXA NR.2 LA HCL_____/________
                                                        STATUTUL CADRU 

                           al  Asociaţiei de dezvoltare intercomunitară de utilităţi publice

                           pentru serviciile de salubrizare a localităţilor din Judeţul Timiş

                  „Asociaţia de Dezvoltare Intercomunitară Deşeuri Timiş”(ADID TIMIŞ)

Asociaţii : 

1.Judeţul Timiş  prin Consiliul Judeţean Timiş,cu sediul în Timişoara,Bv.Revoluţiei din 1989 nr.17/A Et.3,cam.303 judeţul Timiş,cod                  reprezentat de Ostaficiuc Constantin , în calitate de preşedinte al Consiliului Judeţean Timiş legal împuternicit în acest scop prin Hotărârea Consiliului Judeţean Timiş nr.​​                    din              2008 ;

2.Municipiile ………………………………….

3.Oraşele………………………………………

4.Comunele…………………………………….

denumiţi colectiv “Asociaţii” şi individual “Asociatul”

ne exprimăm voinţa de a coopera şi de a ne asocia în conformitate cu prevederile Legii administraţiei publice locale nr.215/2001, republicată,cu modificările şi completările ulterioare ,Legii nr.273/2006 privind finanţele publice locale ,Legii serviciilor comunitare de utilităţi nr.51/2006 ,cu modificările şi completările ulterioare ,Legii nr.426/2001 pentru aprobarea Ordonanţei de Urgenţă nr.78/2000 privind regimul deşeurilor, Legii nr.101/2006 a serviciului de salubrizare a localităţilor, Legii nr.515/2002 pentru aprobarea Ordonanţei Guvernului nr.21/2002 privind gospodărirea localităţilor urbane şi rurale,precum şi ale Ordonanţei Guvernului nr.26/2000 cu privire la asociaţii şi fundaţii,aprobată cu modificări şi completări prin Legea nr.246/2005 ,în cadrul Asociaţiei de dezvoltare intercomunitară de utilităţi publice pentru serviciul de salubrizare a localităţilor „Asociaţia de Dezvoltare Intercomunitară Deşeuri Timiş  ” ( denumită în continuare “Asociaţia” ) ,persoana juridică de drept privat ,cu statutul de utilitate publică,în scopurile prevăzute la art.4 din prezentul statut. 
                                              CAPITOLUL I

                                    Denumirea,sediul şi durata Asociaţiei

    Art.1 Denumirea Asociaţiei este „Asociaţia de Dezvoltare Intercomunitară Deşeuri Timiş ” (ADID TIMIŞ) ,conform dovezii privind disponibilitatea denumirii nr.65482 din 15.09.2008 eliberată de Ministerul Justiţiei.Asociaţia va avea stampilă şi însemne proprii.
   Art.2 – (1)Sediul Asociaţiei este în România,municipiul Timişoara, Bv.Revoluţiei din 1989 nr.17/A Et.3,cam.303 judeţul Timiş,
(2)Sediul Asociaţiei va putea fi mutat în orice alt loc aflat pe raza unităţilor administrativ-teritoriale membre ,în baza unei hotărâri a adunării generale a Asociaţiei sau a Consiliului Director ,conform prezentului statut .
    Art.3 Asociaţia este constituită pe o durată nedeterminată , începând cu data înscrierii sale în Registrul Asociaţiilor şi Fundaţiilor. 


CAPITOLUL II

                                            Scopul şi obiectivele Asociaţiei
    Art.4.(1) Asociaţia se constituie în scopul înfiinţării , organizării , reglementării, exploatării,monitorizării şi gestionării în comun a serviciului de salubrizare a localităţilor (denumit în continuare Serviciul) pe raza de competenţă a unităţilor administrativ – teritoriale membre , precum şi  realizarea  în comun a unor proiecte de investiţii publice de interes zonal sau regional destinate înfiinţării ,modernizării şi/sau dezvoltării,după caz ,a sistemelor de utilităţi publice aferente Serviciului,pe baza strategiei de dezvoltare a Serviciului(denumită în continuare Strategia de dezvoltare) .
(1)1 Serviciul de salubrizare a localităţilor menţionat la alin.1 va avea activităţile prevăzute la art.2 alin.3 lit. a, b, c, d, e, f, g, h, i şi j din Legea nr.101/2006 privind serviciul de salubrizare a localităţilor.
 (2) Forma de gestiune a Serviciului va fi gestiunea delegată,care se va realiza în baza unuia sau mai multor  contracte de delegare a gestiunii (denumite în continuare contracte de delegare) atribuite operatorilor conform prevederilor Legii nr.51/2006,cu modificările şi completările ulterioare,şi ale legilor speciale aplicabile.
(3) Asociaţii declară că interesul comun ce stă la baza constituirii Asociaţiei este interesul general al locuitorilor de pe raza unităţilor administrativ-teritoriale membre pentru îmbunătăţirea calităţii Serviciului ,în condiţiile unor tarife şi/sau taxe care să respecte limitele de suportabilitate ale populaţiei şi principiul „poluatorul plăteşte” ,atingerea şi respectarea standardelor europene privind protecţia mediului ,precum şi creşterea capacităţii de atragere a fondurilor pentru finanţarea investiţiilor necesare în infrastructura tehnico-edilitară aferentă Serviciului.

   Art.5. (1) Obiectivele Asociaţiei sunt următoarele:

a) să elaboreze şi să aprobe strategia de dezvoltare a Serviciului;

b) să monitorizeze derularea proiectelor de investiţii în infrastructura tehnico-edilitară aferentă Serviciului;
c) să constituie interfaţa pentru discuţii şi să fie un partener activ pentru autorităţile administraţiei publice locale în ceea ce priveşte aspectele de dezvoltare şi de gestiune a Serviciului, în scopul de a coordona politicile şi acţiunile de interes general ;

d) să elaboreze şi să adopte caietul /caietele de sarcini şi regulamentul /regulamentele Serviciului;

e) să elaboreze şi să aprobe documentaţiile de atribuire a contractului/contractelor de delegare şi să stabilească condiţiile de participare şi criteriile de selecţie a operatorilor, cu excepţia situaţiei atribuirii directe conform prevederilor art.31ˆ1 din Legea nr.51/2006, cu modificările şi completările ulterioare ;
f) să încheie contractul/contractele de delegare cu operatorii ,în numele şi pe seama unităţilor administrativ-teritoriale membre implicate ,care vor avea împreună calitatea de delegatar ,astfel cum este prevăzut de art.30 din Legea nr.51/2006,cu modificările şi completările ulterioare ;

g) să monitorizeze executarea contractului /contractelor de delegare şi să informeze regulat membrii săi despre aceasta ,să urmărească îndeplinirea obligaţiilor asumate de operatori (îndeosebi în ceea ce priveşte realizarea indicatorilor de performanţă,executarea lucrărilor încredinţate operatorilor şi calitatea Serviciului furnizat utilizatorilor) şi în conformitate cu mandatul primit şi cu prevederile contractuale ,să aplice penalităţile contractuale;
h) să identifice şi să propună orice acţiuni vizând creşterea oportunităţilor de finanţare a proiectelor de investiţii în infrastructura tehnico-edilitară aferentă Serviciului ;
i) să îmbunătăţească planificarea investiţiilor în infrastructura tehnico-edilitară aferentă Serviciului;
j) îmbunătăţirea condiţiilor de viaţă ca urmare a înlocuirii şi dezvoltării infrastructurii locale;

k) coordonarea implementării unui management integrat al deşeurilor în judeţul Timiş,corelat cu Planul Judeţean de Gestiune a Deşeurilor ;

(2) Pentru realizarea obiectivelor Asociaţiei ,prin prezentul statut asociaţii mandatează Asociaţia să exercite în numele şi pe seama lor următoarele atribuţii legate de Serviciu:

a) elaborarea şi aprobarea strategiilor proprii privind dezvoltarea serviciilor ,a programelor de reabilitare ,extindere şi modernizare a sistemelor de utilităţi publice existente ,precum şi a programelor de înfiinţare a unor noi sisteme ,inclusiv cu consultarea operatorilor;

b) coordonarea proiectării şi execuţiei lucrărilor tehnico-edilitare ,în scopul realizării acestora într-o concepţie unitară şi corelată cu programele de dezvoltare economico-socială a localităţilor,de amenajare a teritoriului ,urbanism şi mediu;
c) urmărirea ,monitorizarea şi raportarea indicatorilor de performanţă şi aplicarea metodologiei  de comparare a acestor indicatori ,prin raportare la operatorul cu cele mai bune performanţe din domeniul serviciilor comunitare de utilităţi publice;

d) elaborarea şi aprobarea regulamentelor serviciilor ,a caietelor de sarcini ,a contractelor de furnizare/prestare a serviciilor şi a altor acte normative locale referitoare la serviciile de utili-

tăţi publice ,pe baza regulamentelor –cadru,a caietelor de sarcini-cadru şi a contractelor-cadru de  furnizare/prestare  ori a altor reglementări-cadru elaborate şi aprobate de autorităţile de reglementare competente ;
e)stabilirea,ajustarea ,modificarea şi aprobarea preţurilor ,tarifelor şi taxelor speciale ,cu respectarea normelor metodologice elaborate şi aprobate de autorităţile de reglementare competente,

f) aprobarea stabilirii ,ajustării sau modificării preţurilor şi tarifelor pentru serviciile de utilităţi publice ,după caz,pe baza avizului de specialitate emis de autorităţile de reglementare competente ;

g) protecţia şi conservarea mediului natural şi construit ;

h)să stabilească cerinţele şi criteriile de participare şi selecţie a operatorilor la procedurile publice organizate pentru atribuirea contractelor de delegare a gestiunii;

i) să aprobe stabilirea ,ajustarea sau ,după caz modificarea preţurilor şi tarifelor serviciilor de utilităţi publice propuse de operatori ,în baza metodologiilor elaborate de autorităţile de reglementare potrivit competenţelor acordate prin legea specială;

j) să refuze,în condiţii justificate ,aprobarea stabilirii ,ajustării sau modificării preţurilor şi tarifelor propuse de operator ,iar pentru serviciile care funcţionează în condiţii de monopol ,să solicite avizul autorităţilor de reglementare competente ;

k)să rezilieze unilateral contractele de delegare a gestiunii serviciilor  şi să organizeze o nouă procedură pentru delegarea gestiunii acestora ,dacă constată şi se dovedesc nerespectarea repetată de către operator a obligaţiunilor contractuale şi dacă operatorul nu adoptă programe de măsuri care să respecte condiţiile contractuale şi să asigure atingerea ,într-un interval de timp prestabilit a parametrilor de calitate asumaţi;

l) să urmărească ,să controleze şi să supravegheze modul în care se realizează serviciile de utilităţi publice ,respectiv : modul de respectare şi de îndeplinire a obligaţiilor contractuale asumate de operatori,inclusiv în relaţia cu utilizatorii ;calitatea serviciilor furnizate/prestate;indicatorii de performanţă ai serviciilor  furnizate/prestate; modul de administrare ,exploatare ,conservare şi menţinere în funcţiune ,dezvoltare sau modernizare a sistemelor de utilităţi publice ;modul de formare ,stabilire ,modificare şi ajustare a preţurilor şi tarifelor pentru utilităţi publice.
m) în raporturile cu utilizatorii serviciilor de utilităţi publice:

       - să asigure  gestionarea şi administrarea serviciilor de utilităţi publice pe criterii de competitivitate şi eficienţă economică şi managerială ,având ca obiect atingerea şi respectarea indicatorilor de performanţă a serviciului ,stabiliţi prin contractul de delegare a gestiunii , respectiv prin hotărârea de dare în administrare ,în cazul gestiunii directe;

       - să consulte asociaţiile utilizatorilor în vederea stabilirii politicilor şi strategiilor locale şi modalităţilor de organizare şi funcţionare a serviciilor;

       - să informeze periodic utilizatorii asupra stării serviciilor de utilităşi publice şi asupra politicilor de dezvoltare a acestora;

       - să medieze şi să soluţioneze conflictele dintre utilizatori şi operator ,la cererea uneia dintre părţi ;

       - să monitorizeze şi să controleze modul de respectare a obligaţiilor şi responsabilităţilor  asumate de operatori prin contractele de delegare a gestiunii cu privire la respectarea indicatorilor de performanţă şi a nivelurilor serviciilor ,ajustarea periodică a tarifelor conform formulelor de ajustare negociate la încheierea contractelor de delegare a gestiunii ,respectarea Legii concurenţei nr.21/1996 ,republicată ,exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al unităţilor administrativ-teritoriale ,afectate serviciilor ,asigurarea protecţiei mediului şi a domeniului public ,asigurarea protecţiei utilizatorilor .
n) în raporturile cu operatorul serviciului:
- să solicite informaţii cu privire la nivelul şi calitatea serviciului furnizat / prestat şi cu privire la modul de întreţinere ,exploatare şi administrare a bunurilor din proprietatea publică sau privată a unităţilor administrativ-teritoriale,încredinţate pentru realizarea serviciului;

- să invite operatorul pentru audieri ,în vederea concilierii diferendelor apărute în relaţia cu utilizatorii serviciilor;

- să monitorizeze şi să exercite controlul cu privire la furnizarea /prestarea serviciilor de utilităţi publice şi să ia măsurile necesare în cazul în care operatorul nu asigură indicatorii de performanţă şi  continuitatea serviciilor pentru care s-a obligat;

- să sancţioneze operatorul în cazul în care acesta nu operează la nivelul indicatorilor de performanţă şi eficienţă la care s-a obligat şi nu asigură continuitatea serviciilor;

- să respecte angajamentele asumate faţă de operator prin hotărârea de dare în administrare a serviciului ,respectiv prin clauze contractuale stabilite prin contractul de delegare a gestiunii serviciului;

- să păstreze ,în condiţiile legii,confidenţialitatea datelor ţi informaţiilor economico-financiare privind activitatea operatorilor ,altele decât cele de interes public;

- să asigure un tratament egal pentru toţi operatorii ,indiferent de forma de proprietate ,de ţara de origine ,de organizarea acestora şi de modul de gestiune adoptat;

         
CAPITOLUL III
                                                 Patrimoniul Asociaţiei

Art.6 (1) Patrimoniul Asociaţiei este compus din bunurile şi resursele proprii,necesare acoperirii cheltuielilor de organizare şi funcţionare şi desfăşurării activităţilor proprii,pe de o parte ,şi din dreptul de folosinţă gratuită asupra unor bunuri din domeniul public sau privat al asociaţilor ,acordat sau ce va fi acordat Asociaţiei de către asociaţi ,pe de altă parte .

     (2) Patrimoniul iniţial al Asociaţiei este de ....................lei,constituit din contribuţia în numerar  şi/sau natură a asociaţilor,după cum urmează:
              ..............................................

              ...............................................

              ..............................................

      (3) Patrimoniul iniţial al Asociaţiei include ţi dreptul de folosinţă gratuită ,pe termen limitat ,a următoarelor bunuri aparţinând domeniului public şi/sau  privat al asociaţilor ,altele decât bunurile ce compun sistemele aferente Serviciului:
            .........................................................

           ..........................................................

Art.7 Sursele de venit ale Asociaţiei sunt următoarele:

a) contribuţiile asociaţilor la formarea patrimoniului iniţial,cotizaţiile asociaţilor şi alte contribuţii de la bugetele locale ale unităţilor administrativ-teritoriale membre ;

b) dobânzile provenite din plasarea sumelor  disponibile ,în condiţiile legii;

c) donaţii,sponsorizări sau legate:

d) orice alte surse de venituri prevăzute de lege sau de prezentul statut.

Art.8 Asociaţia nu are calitatea de operator regional şi nu va desfăşura activităţi economice.

Art.9 Asociaţia are un buget propriu de venituri şi cheltuieli .Situaţiile financiare se întocmesc şi se publică în conformitate cu legea în vigoare.

                                      CAPITOLUL IV

                                            Asociaţii
Art.10 Asociaţii au următoarele drepturi:

a) să aleagă şi să fie aleşi în organele de conducere ale Asociaţiei ,prin reprezentanţii lor în aceste organe;

b) să participe la luarea hotărârilor în cadrul Asociaţiei ,conform prevederilor prezentului statut;

c) să primească ,la cerere ,toate informaţiile disponibile care privesc activitatea Asociaţiei;

Art.11  Asociaţii au următoarele obligaţii:

a) să respecte statutul,actul constitutiv şi hotărârile organelor de conducere ale Asociaţiei;

b) să plătească cotizaţia anuală ,plata urmând să se facă până la 15 martie a anului în curs. Cotizaţia pentru primul an este fixată prin prezentul  statut la suma de .........lei/an.

c) să promoveze şi să participe activ la acţiunile desfăşurate de Asociaţie;
d) să participe ,prin reprezentanţii lor la şedinţele Adunării Generale a Asociaţiei.

Art.12 (1) Calitatea de asociat încetează în cazul retragerii sau excluderii din Asociaţie , conform prezentului articol

(2) Retragerea din Asociaţie nu poate avea loc decât în situaţia în care asociatul respectiv se retrage unilateral din contractul de delegare la care este parte în calitate de delegatar. Dacă oricare dintre asociaţi doreşte să se retragă din contractul de delegare şi,respectiv ,din Asociaţie ,acesta va notifica preşedintelui Asociaţiei şi celorlalţi asociaţi intenţia sa . Preşedintele Asociaţiei  va convoca adunarea generală a Asociaţiei în cel mult 30 de zile de la data primirii unei astfel de notificări.

(3) Adunarea Generală a Asociaţiei va analiza consecinţele retragerii şi modificării ce se impun la contractele de delegare ,în special în ceea ce priveşte investiţiile ,conform prevederilor fiecărui contract de delegare ,şi va hotărî modificarea corespunzătoare a prezentului statut şi a actului constitutiv al Asociaţiei .
(4) În cazul în care un asociat nu aprobă contractul de delegare ce urmează să fie încheiat cu operatorul desemnat sau se retrage unilateral din acest contract ,indiferent că retragerea are loc înainte sau după intrarea în vigoare a respectivului contract de delegare ,acesta va fi exclus din Asociaţie .Preşedintele Asociaţiei va convoca adunarea generală în cel mult 30 de zile de la data la care s-a luat cunoştinţă despre respectiva situaţie . Adunarea Generală va hotărî excluderea din Asociaţie ,va analiza consecinţele excluderii şi modificările ce se impun la contractele de delegare ,în special cu privire  la investiţii ,în conformitate cu prevederile contractelor de delegare respective ,şi va hotărî modificarea corespunzătoare a prezentului statut şi a actului constitutiv al Asociaţiei .Este asimilat refuzului de a delega gestiunea Serviciului şi neadoptarea ,în două şedinţe consecutive ale autorităţilor deliberative a respectivului asociat,a hotărârii de aprobare a delegării gestiunii Serviciului către operatorul prevăzut la art.17 alin.(2) lit.g) din alte  motive decât un vot negativ.

(5) Orice membru care se retrage sau este exclus din Asociaţie este obligat să plătească :

        a) sumele corespunzătoare investiţiilor (modernizare,reabilitare,bunuri noi indiferent dacă sunt extinderi sau înlocuiri) în infrastructura aferentă Serviciului delegat ,de care a beneficiat pe durata cât a fost membru al Asociaţiei;

         b) sumele prevăzute ca despăgubiri în contractele de delegare .

Art.13 (1) Asociaţia poate accepta ,cu acordul asociaţilor noi membri .Aceştia au dreptul şi   obligaţia să atribuie gestiunea Serviciului operatorului regional cu care Asociaţia a încheiat sau va încheia contractul de delegare  în numele şi pe seama asociaţilor,în condiţiile  legii. Pentru a vota o astfel de hotărâre ,reprezentanţii asociaţilor în adunarea generală a Asociaţiei au nevoie de un mandat special ,prealabil din partea unităţilor administrativ-teritoriale ,pe care le reprezintă ,acordat prin hotărâre a Consiliului Local sau Judeţean,după caz.

(2) În urma adoptării hotărârii adunării generale  a Asociaţiei de a accept un nou membru,se va încheia un act adiţional la prezentul statut ,prin care noul membru va fi menţionat în preambulul statutului.

(3) Se consideră că orice nou membru al Asociaţiei acceptă în totalitate prevederile statutului şi ale actului constitutiv ale Asociaţiei la data aderării sale.

(4) În situaţia în care noul membru are dreptul,conform prevederilor legale ,să atribuie direct gestiunea Serviciului său către operatorul cu care Asociaţia a încheiat contractul de delegare în numele şi pe seama asociaţilor ,acesta va delega gestiunea Serviciului său respectivului operator şi se va încheia un act adiţional la contractul de delegare ,care va fi semnat de Asociaţie în numele şi pe seama asociatului respectiv.

                                                CAPITOLUL V 

                                              Organele Asociaţiei               
      Adunarea Generală a Asociaţiei

Art.14 (1)  Adunarea Generală este organul de conducere al Asociaţiei ,format din toţi reprezentanţii asociaţilor desemnaşi prin hotărâre a autorităţilor deliberative ale acestora .
(2) Fiecare asociat va depune toate diligenţele pentru a-şi asigura reprezentarea permanentă în cadrul adunării generale a Asociaţiei .
(3) Hotărârile de numire /revocare/înlocuire a reprezentanţilor vor fi transmise ,în copie , asociaţilor şi preşedintelui Asociaţiei ,în termen de 3(trei) zile lucrătoare de la data emiterii lor.

Art.15 Adunarea Generală alege dintre membrii săi preşedintele Asociaţiei,care are atribuţiile prevăzute în prezentul statut şi care reprezintă Asociaţia în raporturile cu terţii ,cu excepţia situaţiilor în care se prevede expres altfel.

Art.16 (1) Adunarea Generală a Asociaţiei îndeplineşte atribuţiile care îi revin conform art.21 alin.(2) din Ordonanţa Guvernului nr.26/2000,aprobată cu modificări şi completări prin Legea nr.246/2005, precum şi atribuţiile speciale prevăzute de prezentul statut în exercitarea competenţelor privind Serviciul ,conform mandatului încredinţat de către asociaţi prin prezentul statut.
(2) Atribuţiile Adunării Generale a Asociaţiei cu privire la activitatea proprie sunt:

       a) stabilirea strategiei şi a obiectivelor generale ale Asociaţiei;
       b) acordarea descărcării de gestiune a membrilor consiliului director pentru perioada încheiată ,pe baza raportului de activitate prezentat adunării generale de consiliu director ;

        c) aprobarea situaţiilor financiare ale Asociaţiei pentru exerciţiul financiar încheiat şi a proiectului bugetului de venituri şi cheltuieli al Asociaţiei pentru următorul exerciţiu financiar;

         d) alegerea şi revocarea membrilor consiliului director;

         e) alegerea şi revocarea membrilor comisiei de cenzori şi stabilirea regulilor generale de organizare şi funcţionare a comisiei de cenzori;

          f) aprobarea organigramei şi a politicii de personal a Asociaţiei ,inclusiv a organizării aparatului tehnic al Asociaţiei ,şi,dacă este cazul ,a comisiilor /comitetelor ;

          g) aprobarea contractelor ce vor fi încheiate de Asociaţie în nume propriu ,a căror valoare depăşeşte echivalentul în lei al sumei de ………..euro şi aprobarea /încheierea contractului de delegare care va fi semnat pe de o parte de Asociaţie ,în numele şi pe seama unităţilor administrativ-teritoriale membre care vor avea împreună calitatea de Autoritate delegată ,şi pe de altă parte ,de Operator ,cu excepţia contractului de delegare  încheiat cu operatorul privat selectat  prin licitaţie ce va exploata depozitul ecologic ce urmează a fi construit prin proiectul „Sistem integrat de management al deşeurilor în judeţul Timiş – deşeuri nepericuloase Ghizela – Şanoviţa  ” ,ce va fi semnat între judeţul Timiş ,prin Consiliul Judeţean Timiş şi operator ;

            h) modificarea actului constitutiv şi a statului Asociaţiei ;

            i) dizolvarea şi lichidarea Asociaţiei ,precum şi stabilirea destinaţiei bunurilor rămase după lichidare ;

            j) aprobarea  primirii de noi membri în Asociaţie ,a retragerii şi excluderii unor membri din Asociaţie ;
            k) aprobarea cotizaţiei anuale;

            l) adoptarea de măsuri sau programe sociale privind ajutorarea familiilor cu venituri reduse din cadrul colectivităţilor locale de pe raza teritorială a serviciului furnizat/prestat ,pe perioade limitate ; adoptarea de programe de instruire şi conştientizare a membrilor colectivităţilor  locale deservite asupra importanţei colectării deşeurilor în conformitate cu sistemul integrat de management la nivel judeţean;

            m) elaborarea şi implementarea Master Planului privind gestiunea deşeurilor în judeţul Timiş;

            n) politica de tarife ;
            o) orice alte atribuţii prevăzute de lege sau statut ;
(3) Atribuţiile adunării generale a Asociaţiei cu privire la exercitarea mandatului acordat de asociaţi conform art.5 alin.(2) sunt:

a) aprobarea strategiilor proprii privind dezvoltarea  serviciilor ,a programelor de reabilitare , extindere şi modernizare a sistemelor de utilităţi publice existente ,precum şi a programelor de înfiinţare a unor noi sisteme,inclusiv consultarea operatorilor ;

b) aprobarea regulamentelor serviciilor ,a caietelor de sarcini ,a contractelor de furnizare/prestare a serviciilor  şi altor acte normative locale referitoare  la serviciile de utilităţi publice ,pe baza regulamentelor – cadru ,a caietelor de sarcini –cadru şi a contractelor –cadru de furnizare/prestare ori a altor reglementări-cadru elaborate şi aprobate de autorităţile de reglementare competente ;
c) aprobarea preţurilor, tarifelor şi taxelor speciale cu respectarea normelor metodologice elaborate şi aprobate de autorităţile de reglementare competente ;

d) aprobarea  stabilirii,ajustării sau modificării preţurilor şi tarifelor pentru serviciile de utilităţi publice,după caz ,pe baza avizului de specialitate emis de autorităţile de reglementare competente ;

e) aprobarea cerinţelor şi criteriilor de participare  şi selecţie a operatorilor la procedurile publice organizate pentru atribuirea contractelor de delegare a gestiunii ;
f) stabilirea ,ajustarea sau,după caz ,modificarea preţurilor şi tarifelor serviciilor de utilităţi publice propuse de operatori ,în baza metodologiilor elaborate de autorităţile de reglementare potrivit competenţelor acordate acestora prin legea specială;

g) aprobarea rezilierii unilaterale a contractelor de delegare a gestiunii serviciilor ,precum şi aprobarea unei noi proceduri pentru delegarea acestora ,dacă se constată şi se dovedeşte nerespectarea repetată de către operatori a obligaţiilor contractuale şi dacă operatorii nu adoptă programe de măsuri care să respecte condiţiile contractuale şi să asigure atingerea ,într-un interval de timp prestabilit ,a parametrilor de calitate asumaţi.
h)  Sancţionarea operatorilor în cazul în care aceştia nu operează la nivelul indicatorilor  de performanţă şi eficienţă la care s-a obligat şi nu asigură continuitatea serviciilor;
Art.17 (1) În temeiul art.16 alin.(3) ,adunarea generală a Asociaţiei hotărăşte asupra aspectelor legate de obiectivele Asociaţiei ,având în vedere interesul comun al asociaţilor în special:
a) strategia de dezvoltare ;

b) politica  tarifară ;

c) contractele de delegare .

(2) În legătură cu acestea ,asociaţii convin :

a) Asociaţia va asigura elaborarea strategiei de dezvoltare a Serviciului .Pe baza strategiei de dezvoltare vor fi stabilite investiţiile necesare atingerii obiectivelor prevăzute de această strategie şi prioritizarea acestora ,precum şi planul de implementare şi analiza macrosuportabilităţii. Planurile de investiţii vor fi actualizate periodic ţinând seama de strategia de dezvoltare ;

b) sursele de finanţare a investiţiilor pot fi fonduri nerambursabile acordate de Uniunea Europeană sau de instituţii financiare ,fonduri de la bugetul de stat ,de la bugetele locale ale asociaţilor,fondurile proprii sau atrase ale operatorului-operatorilor;

c) listele de investiţii  prioritare şi planurile de finanţare a acestora vor fi discutate în şedinţele adunării generale a Asociaţiei şi aprobate de autorităţile deliberative ale asociaţilor beneficiari ai investiţiilor (proprietarii bunurilor rezultate în urma investiţiilor ),precum şi ale asociaţilor deserviţi de bunurile rezultate în urma investiţiilor . În funcţie de investiţiile la care se referă , listele de investiţii prioritare şi planurile de finanţare vor fi anexate şi vor face parte integrantă din contractele de delegare corespunzătoare;

d) studiile de fezabilitate aferente listelor de investiţii vor fi supuse avizului Asociaţiei înainte de a fi aprobate de autorităţile deliberative ale asociaţilor beneficiari ai investiţiilor (proprietarii bunurilor rezultate în urma investiţiilor );

e)gestiunea Serviciului ,respectiv a activităţilor componente ale Serviciului ,după caz,precum şi concesiunea sistemelor de utilităţi publice aferente Serviciului sau activităţilor  componente ale  Serviciului vor fi încredinţate unuia sau mai multor operatori în baza unui contract sau a mai multor contracte de delegare;
f) contractul sau contractele de delegare a gestiunii Serviciului sau a activităţilor componente ale Serviciului vor fi atribuite conform prevederilor legale  în vigoare şi vor fi încheiate cu operatorul de către Asociaţie , în numele şi pe seama asociaţilor;
g) operatorul va fi responsabil de implementarea programelor de investiţii stabilite prin contractul de delegare ,va întreţine ,va moderniza ,va reabilita şi va extinde infrastructura concesionată şi va gestiona Serviciul sau activităţile componente ale Serviciului sau  activităţile componente ale Serviciului pe riscul şi răspunderea sa,conform clauzelor contractului de delegare ;

h) Asociaţia va monitoriza îndeplinirea de către operatori a obligaţiilor care le incumbă în temeiul contractului de delegare ;
i) Asociaţia va exercita ,în numele şi pe seama asociaţilor ,drepturile şi obligaţiile pe care aceştia le au în calitate de delegatar ,conform prevederilor prezentului statut.

Art.18 Reprezentanţii asociaţilor în adunarea generală a Asociaţiei sunt responsabili pentru activitatea lor,în conformitate cu prevederile legale în vigoare .
Art.19 (1) Adunarea generală a Asociaţiei va fi convocată,ori de câte ori este necesar,de către preşedintele Asociaţiei sau de un număr de cel puţin ¼ din numărul asociaţilor .

(2) Convocarea va fi transmisă prin scrisoare ,fax sau e-mail cu cel puţin 5 (cinci) zile calendaristice înainte de data şedinţei şi va cuprinde data ,ora,locul şi ordinea de zi ale şedinţei.
(3) În funcţie de problemele înscrise pe ordinea de zi a şedinţei ,convocarea va fi transmisă numai reprezentanţilor asociaţilor  care au dreptul să participe şi să voteze cu privire la luarea respectivelor hotărâri conform prevederilor prezentului statut.
(4) Şedinţele adunării generale a Asociaţiei vor fi conduse de preşedintele Asociaţiei sau în absenţa acestuia de persoana desemnată de adunarea generală dintre participanţi.
(5) Adunarea generală a Asociaţiei va alege dintre participanţii la şedinţă un secretar care va redacta procesul-verbal al şedinţei.

(6) Procesul-verbal este semnat de preşedinte şi de secretar. O copie a procesului-verbal va fi transmisă ,în termen de maximum 5 (cinci) zile calendaristice de la data şedinţei ,fiecărui asociat convocat conform prevederilor alin.(2),indiferent dacă reprezentantul acesteia a fost sau nu prezent la şedinţă.

(7) Hotărârile adunării generale a Asociaţiei se consemnează într-un registru de procese-verbale ,care se păstrează la sediul  Asociaţiei.
Art.20 (1) Fiecare asociat ,prin reprezentantul său ,are un vot egal în adunarea generală a Asociaţiei.
(2) Pentru luarea hotărârilor care privesc numai anumiţi asociaşi ,respectiv asociaţii în competenţa cărora este organizat şi funcţionează Serviciul la data adunării generale , asociaţii beneficiari ai investiţiilor (proprietarii bunurilor rezultate în urma investiţiilor ) ,precum şi asociaţii deserviţi de bunurile rezultate în urma investiţiilor ,denumiţi în prezentul statut asociaţi implicaţi ,au dreptul de a participa şi de a vota în cadrul şedinţei adunării generale doar reprezentanţii acestora.
(3) Pentru a fi valabile ,hotărârile adunării generale a Asociaţiei adoptate în exercitarea atribuţiilor prevăzute la art.16.alin.(2) lit.a) –h) şi l) se iau în prezenţa a trei pătrimi din numărul asociaţilor şi cu majoritatea voturilor asociaţilor prezenţi. Dacă la prima convocare cvorumul nu este îndeplinit ,adunarea generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare ,iar la a doua convocare adunarea generală este valabil întrunită indiferent de numărul de membri prezenţi .
(4) Pentru a fi valabile ,hotărârile adunării generale a Asociaţiei adoptate în exercitarea atribuţiilor prevăzute la art.16.alin.(3) lit.h) se iau în prezenţa tuturor asociaţilor şi cu votul favorabil a cel puţin jumătate din numărul asociaţilor care însumează cel puţin două treimi din numărul total al populaţiei tuturor asociaţilor .

        Dacă la prima convocare cvorumul nu este îndeplinit , adunarea generală se convoacă pentru o dată ulterioară care nu poate fi mai târziu de 15 zile calendaristice de la data stabilită pentru prima convocare, iar la a doua convocare adunarea generală este valabil întrunită indiferent de numărul de asociaţi implicaţi prezenţi şi va hotărî cu majoritatea asociaţilor prezenţi.

(5) Pentru a fi valabile ,hotărârile adunării generale a Asociaţiei adoptate în exercitarea atribuţiilor prevăzute la art.16.alin.(2) lit.i)-k) şi la art.16.alin.(3) lit.a)- g) se iau în prezenţa şi cu votul  favorabil al tuturor asociaţilor ,cvorum şi majoritate obligatorii la oricare convocare .
(6) În oricare dintre situaţiile prevăzute la alin.(3)-(5) ,dacă o hotărâre a adunării generale a Asociaţiei priveşte în mod direct Serviciul sau bunurile care aparţin unui anumit asociat,nici o hotărâre nu poate fi luată fără prezenţa şi votul favorabil al reprezentantului acestuia
(7) În cazul în care reprezentantul unuia dintre Asociaţi nu poate participa la şedinţa unei adunări generale a Asociaţiei la care a fost convocat ,acesta poate fi înlocuit de un alt reprezentant al unităţii administrativ-teritoriale ,împuternicit în acest scop.

Art.21 (1) Hotărârile adunării generale luate în exercitarea atribuţiilor prevăzute la art.16.alin.2 lit.i-k şi la art.16.alin.(3) lit.a)- g) nu pot fi votate de reprezentanţii asociaţiilor decât în baza unui mandat special,acordat expres,în prealabil,prin hotărâre a autorităţii deliberative a asociatului al cărui reprezentant este.

(2) Hotărârile luate în adunarea generală a Asociaţiei trebuie aduse la cunoştinţa autorităţilor deliberative ale asociaţilor sau asociaţilor implicaţi ,după caz ,în termen de cel mult 5 (cinci) zile calendaristice de la data şedinţei .De asemenea , Asociaţia este obligată să publice toate hotărârile adunării generale pe propria pagină de internet.

(3) Asociatul care se consideră vătămat într-un drept al său ori într-un interes legitim printr-o hotărâre a adunării generale a Asociaţiei dintre cele luate în exercitarea atribuţiilor prevăzute la art.16 alin.(3) din prezentul statut poate iniţia acţiune în justiţie în conformitate cu prevederile legale în vigoare .
(4) Adunarea generală a Asociaţiei poate delega consiliul director ,prin hotărâre adoptată în aceleaşi condiţii ca cele prevăzute la art.20 alin.(3) ,atribuţia privind aprobarea schimbării sediului Asociaţiei.

                       CONSILIUL DIRECTOR 

Art.22 (1) Consiliul director este organul executiv de conducere al Asociaţiei ,format din preşedintele Asociaţiei şi încă 2 (doi) membri numiţi de adunarea generală,pe o perioadă de 3 ani .Componenţa Consiliului director va asigura cât mai bine reprezentativitatea în cadrul acestui organ a tuturor membrilor Asociaţiei ,utilizând principiul reprezentării prin rotaţie.
(2) Preşedintele Asociaţiei este şi preşedintele Consiliului director 
(3) Membrii Consiliului director sunt răspunzători pentru activitatea lor în conformitate cu legislaţia în vigoare .

Art.23 (1) Consiliul director asigură punerea în executare a hotărârilor adunării generale a Asociaţiei şi exercită atribuţiile prevăzute de prezentul statut şi cele ce îi vor fi delegate de adunarea generală .

(2) Consiliul director exercită următoarele atribuţii privind activitatea proprie a Asociaţiei :
        a) prezintă adunării generale raportul de activitate pe perioada anterioară ,execuţia de venituri şi cheltuieli ,bilanţul contabil,proiectul bugetului de venituri şi cheltuieli al exerciţiului financiar viitor şi proiectul programelor Asociaţiei ;

       b) propune cuantumul cotizaţiei pentru anul următor ,care se va include în proiectul de buget al Asociaţiei ,supus spre aprobare adunării generale ;

       c) aprobă actele juridice ce vor fi încheiate de Asociaţie în nume propriu ,cu excepţia contractelor a căror valoare depăşeşte echivalentul în lei al sumei de ………..euro;

       d) angajează personalul Asociaţiei ,inclusiv membrii aparatului tehnic cu respectarea politicii de personal aprobate de adunarea generală a Asociaţiei şi ţinând cont de bugetul aprobat de aceasta;
        e) în relaţia cu asociaţii ,monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul statut ;

         f) orice alte atribuţii prevăzute în statut sau stabilite de adunarea generală .

(3) Consiliul director are următoare atribuţii cu privire la exercitarea mandatului acordat de Asociaţi conform art.5 alin.(2) :

a) elaborarea strategiilor proprii privind dezvoltarea serviciilor ,a programelor de reabilitare,extindere şi modernizare a sistemelor de utilităţi publice existente ,precum şi a programelor de înfiinţare a unor sisteme ,inclusiv cu consultarea  operatorilor ;
b) coordonarea proiectării şi execuţiei lucrărilor tehnico-edilitare,în scopul realizării acestora într-o concepţie unitară şi corelată cu programele de dezvoltare economico-socială a localităţilor ,de amenajare a teritoriului,urbanism şi mediu;

c) urmărirea ,monitorizarea  şi raportarea indicatorilor de performanţă şi aplicarea metodologiei de comparare a acestor indicatori ,prin raportare la operatorul cu cele mai bune performanţe din domeniul serviciilor comunitare de utilităţi publice;

d) elaborarea regulamentelor serviciilor ,a caietelor de sarcini ,a contractelor de furnizare/prestare a serviciilor şi a altor acte normative locale referitoare la serviciile de utilităţi publice ,pe baza regulamentelor –cadru ,a caietelor de sarcini şi a contractelor – cadru de furnizare/prestare  ori a altor reglementări -cadru elaborate şi aprobate de autorităţile de reglementare competente ;

e) stabilirea ,ajustarea ,modificarea preţurilor ,tarifelor şi taxelor speciale ,cu respectarea normelor metodologice elaborate şi aprobate de autorităţile de reglementare competente ;
f) stabilirii ,ajustării sau modificării preţurilor şi tarifelor pentru serviciile de utilităţi publice ,

după caz ,pe baza avizului de specialitate emis de autorităţile de reglementare competente ;

g) protecţia şi conservarea mediului natural şi construit ;

h) să stabilească cerinţele şi criteriile de participare şi selecţie a operatorilor la procedurile publice organizate pentru atribuirea contractelor de delegare a gestiunii;

i) stabilirea ,ajustarea sau ,după caz .modificarea preţurilor şi tarifelor serviciilor de utilităţi publice propuse de operatori ,în baza metodologiilor elaborate de autorităţile de reglementare potrivit competenţelor acordate acestora prin legea specială;

j)propune rezilierea unilaterală a contractelor de delegare a gestiunii serviciilor şi organizarea unei noi proceduri pentru delegarea gestiunii acestora,dacă constată şi dovedesc nerespectarea repetată de către operatori a obligaţiilor contractuale şi dacă operatorii nu adoptă programe de măsuri care să respecte condiţiile contractuale şi să asigure atingerea ,într-un interval de timp prestabilit ,a parametrilor de calitate asumaţi;
k) să urmărească ,să controleze şi să supravegheze modul în care se realizează serviciile de utilităţi publice ,respectiv : modul de respectare şi de îndeplinire a obligaţiilor contractuale asumate de operatori,inclusiv în relaţia cu utilizatorii; calitatea serviciilor furnizate /prestate;indicatorii de performanţă ai serviciilor furnizate/prestate;modul de administrare , 

exploatare,conservare şi menţinere în funcţiune ,dezvoltare sau modernizare a sistemelor de utilităţi publice ;modul de formare,stabilire,modificare  şi ajustare a preţurilor şi tarifelor pentru serviciile de utilităţi publice.

l) în raporturile cu utilizatorii serviciilor de utilităţi publice :

· să asigure gestionarea şi administrarea serviciilor de utilităţi publice pe criterii de competitivitate şi eficienţă economică şi managerială,având ca obiectiv atingerea şi respectarea indicatorilor de performanţă a serviciului,stabiliţi prin contractul de delegare a gestiunii ,respectiv prin hotărârea de dare în administrare ,în cazul gestiunii directe ;
· să consulte asociaţiile utilizatorilor în vederea stabilirii politicilor şi strategiilor locale şi a modalităţilor de organizare şi funcţionare a serviciilor ;

· să informeze periodic utilizatorii asupra serviciilor de utilităţi publice şi asupra politicilor de dezvoltare a acestora;

· să medieze şi să soluţioneze conflictele dintre utilizatori şi operatori ,la cererea uneia dintre părţi ;

· să monitorizeze şi să controleze modul de respectare a obligaţiilor şi responsabilităţilor asumate de operatori prin contractele de delegare a gestiunii cu privire la:respectarea indicatorilor de performanţă şi a nivelurilor serviciilor ,ajustarea periodică a tarifelor conform formulelor negociate la încheierea contractelor de delegare a gestiunii ,respectarea  Legii concurenţei nr.21/1996,republicată,exploatarea eficientă şi în condiţii de siguranţă a sistemelor de utilităţi publice sau a altor bunuri aparţinând patrimoniului public şi/sau privat al unităţilor administrativ-teritoriale,afectate serviciilor ,asigurarea  protecţiei mediului şi a domeniului public ,asigurarea protecţiei utilizatorilor .
m) în raporturile cu operatorul serviciului:

· să solicite informaţii cu privire la nivelul şi calitatea serviciului furnizat/prestat şi cu privire la modul de întreţinere ,exploatare şi administrare a bunurilor din proprietatea publică sau privată a unităţilor  administrativ-teritoriale,încredinţate pentru realizarea serviciului;

· să invite operatorul pentru audieri ,în vederea concilierii diferendelor apărute în relaţia cu utilizatorii serviciilor ;

· să monitorizeze şi să exercite controlul cu privire la  furnizarea /prestarea serviciilor de utilităţi publice şi să ia măsurile necesare în cazul  în care operatorul nu asigură indicatorii de performanţă şi continuarea serviciilor pentru care s-a obligat;
· să propună sancţionarea operatorului în cazul în care acesta nu operează la nivelul indicatorilor de performanţă şi eficienţă la care s-a obligat şi nu asigură continuitatea serviciilor ;
· să respecte angajamentele asumate faţă de operator prin hotărârea de dare în administrare a serviciului,respectiv prin clauzele contractuale stabilite prin contractul de delegare a gestiunii serviciului;
· să păstreze în condiţiile legii,confidenţialitatea datelor şi informaţiilor economico –financiare privind activitatea operatorilor ,altele decât cele de interes public;

· să asigure un tratament egal pentru toţi operatorii ,indiferent de forma de proprietate ,de ţara de origine ,de organizarea acestora şi de modul de gestiune adoptat;

Art.24 (1) Pentru realizarea scopului şi obiectivelor sale ,Asociaţia va constitui un aparat tehnic propriu .Membrii aparatului tehnic vor avea statutul de salariaţi ai Asociaţiei . 

(2) La calculul cuantumului  propus al cotizaţiei anuale ,consiliul director va lua în considerare sumele necesare pentru acoperirea cheltuielilor de funcţionare a aparatului tehnic al Asociaţiei .
Art.25 (1) Consiliul director se întruneşte în şedinţe ,cel puţin o dată pe lună sau ori de câte ori este nevoie ,la convocarea preşedintelui Asociaţiei .
(2) Deciziile consiliului Director se iau în prezenţa şi cu votul a cel puţin jumătate plus unul din numărul  membrilor  consiliului director .

(3) Consiliul director va alege dintre participanţii la şedinţă un secretar care va redacta procesul-verbal al şedinţei. Procesele –verbale se semnează de toţi membrii consiliului director prezenţi . Deciziile consiliului Director se consemnează în registrul de procese-verbale ,care se păstrează la sediul Asociaţiei. 

       Controlul financiar al Asociaţiei
Art.26 (1) Controlul financiar intern al Asociaţiei este asigurat de o comisie de cenzori formată din 3 membri numiţi de adunarea generală pentru o perioadă de 3 ani, cu posibilitatea prelungirii.

(2)Membrii consiliului director nu pot fi cenzori .Cel puţin unul dintre cenzori trebuie să fie contabil autorizat sau expert contabil,în condiţiile legii.
(3) Comisia de cenzori îşi poate elabora  un regulament intern de funcţionare 

(4) Comisia de cenzori are atribuţiile prevăzute la art.27ˆ2 din Ordonanţa Guvernului nr.26/2000,aprobată cu modificări şi completări prin Legea nr.246/2005.


         CAPITOLUL VI

    Dizolvarea şi lichidarea 

Art.27.  Asociaţia se dizolvă:
a) de drept

b) prin hotărârea instanţei judecătoreşti competente;

c) prin hotărârea adunării generale.

Art.28 Asociaţia se dizolvă de drept prin:

a) imposibilitatea realizării scopului şi obiectivelor pentru care a fost constituit,dacă în termen de 3 luni de la constatarea unui astfel de fapt nu se produce schimbarea acestui scop ;
b) imposibilitatea constituirii adunării generale sau a consiliului director în conformitate cu prezentul statut ,dacă această situaţie durează mai mult de un an de la data la care adunarea generală sau,după caz ,consiliul director trebuia să se constituie;

c) reducerea numărului de asociaţi sub limita de 3 ,dacă acesta nu a fost completat în termenul legal prevăzut în acest scop .

Art.29 Asociaţia se dizolvă prin hotărârea instanţei judecătoreşti competente ,când:

a) scopul sau activitatea sa a devenit ilicită ,sau contrară ordinii publice;

b) realizarea scopului său este urmărită prin mijloace ilicite sau contrare ordinii publice 

c) asociaţia urmăreşte un alt scop decât cel pentru care s-a constituit ;

d) asociaţia a devenit insolvabilă.

Art.30 (1) Lichidarea Asociaţiei se va face în condiţiile prevăzute de legislaţia privind asociaţiile.

(2) Bunurile Asociaţiei rămase în urma lichidării vor fi transmise către persoane juridice de drept privat sau de drept public cu scop identic sau asemănător,conform hotărârii adunării generale sau a instanţei judecătoreşti competente.

Art.31 (1) După terminarea lichidării,lichidatorii trebuie să ceară radierea Asociaţiei din Registrul asociaţiilor şi fundaţiilor .
(2) Asociaţia îşi încetează existenţa la data radierii ei din Registrul asociaţiilor şi fundaţiilor .


         CAPITOLUL VII

             Dispoziţii finale 

Art.32 (1) Prezentul statut poate fi modificat doar prin acte adiţionale semnate de reprezentanţii tuturor asociaţilor, special împuterniciţi în acest sens.

(2) Prezentul statut este guvernat de legea română. În situaţia în care intervin modificări ale legislaţiei în domeniu, prezentul statut va fi modificat în conformitate cu noile prevederi.

(3) Toate litigiile născute din /sau în legătură cu acest statut, inclusiv orice problemă privind interpretarea ,validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionarea instanţelor judecătoreşti competente.

             Prezentul statut a fost semnat în 100 ( una sută) exemplare originale, astăzi, data autentificării sale .

ASOCIAŢII:

1.Judeţul Timiş 

Prin preşedintele Consiliului Judeţean Timiş – Ostaficiuc  Constantin       …………………….

………………………………..
